als_Latn dik_Latn sna_Latn
Mesa duket ka ende disa KZAZ që nuk kanë dorëzuar pranë Komisionit Qendror të Zgjedhjeve materialet zgjedhore dhe tabelat e rezultateve me vendimet përkatëse. Kështu ka thënë zëdhënësja e KQZ-së, Drilona Hoxha në një deklaratë për mediat.
Ajo thotë se kjo është një situatë e patolerueshme, sepse kanë kaluar 3 ditë që nga përfundimi i numërimit. Ky veprim, sipas saj, po pengon KQZ-në për të vijuar me procedurat e miratimit të tabelave përmbledhëse të rezultateve për çdo qark sipas përcaktimeve të Kodit Zgjedhor.
“Janë KZAZ të cilat nuk kanë dorëzuar materialet zgjedhore, ndërkohë KZAZ nr. 42 Kavajë, akoma nuk ka miratuar tabelat përmbledhëse të rezultateve për zgjedhjet për Kuvendin dhe për zgjedhjet për Kryetarin e Bashkisë Kavajë.
Komisioni Qendror i Zgjedhjeve u kërkon KZAZ-ve, që në mënyrë urgjente të përmbyllin tabulimin e rezultateve dhe dërgimin e tyre në KQZ.
Refuzimi i plotësimit të tabelave të rezultateve dhe vendimeve përkatëse, si edhe dorëzimi i menjëhershëm në KQZ nga ana e komisionerëve, do të konsiderohet shpërdorim detyre dhe do të merren masat e nevojshme nga KQZ.”, tha ndër të tjera zëdhënësja e KQZ-së./ Copyright Tiranapost.al
als_Latn als_Latn als_Latn als_Latn als_Latn